《貂裘换酒 赠吴伶杨秋伊六阕 其一》
清代·姚燮

襆被江楼聚。任纷纷、南归燕队，北还鸿侣。樽酒倾谈吾愧老，心北摧秋凄雨。

复那有、春风娱汝。十万黄金邀寸眼，算欢场、买怨多伧父。

湘幛底，柘枝舞。

褰裳漫撷芳洲社。更雕镌、兰苕病翠，胭脂痴虎。倚笛吴山峰十二，城碧江青同妩。

写玉貌、明蟾三五。我读离骚卿读七，恨不逢、击节桓宣武。

抽佩剑，白虹吐。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。